สวัสดีครับ ในบทนี้เป็นตอนที่สามแล้วนะครับ สำหรับเรื่องที่ผมเล่าเอาไว้ ก็คือสมัยตอนที่ผมยังเป็นเด็กนักเรียนประถมศึกษานะครับ ถ้าใครยังไม่ได้ฟังบทที่หนึ่ง และก็บทที่สอง ก็ย้อนกลับไปฟังด้วยนะครับ ที่โรงเรียนในตอนนั้นมีสอนวิชาลูกเสือด้วยนะครับ ตอนนั้นผมเรียนลูกเสือสำรองอยู่ เป็นลูกเสือรุ่นเล็กนะครับ สำหรับเด็กประถม ถ้าเกิดว่าเป็นระดับมัธยม เขาเรียกว่าลูกเสือสามัญนะครับ อันนั้นจะเป็นลูกเสือรุ่นใหญ่ วิชาลูกเสือเป็นวิชาเกี่ยวกับการฝึกระเบียบวินัยนะครับ คล้าย ๆ กับทหารนั่นแหละ แต่ว่ามันเป็นสำหรับเด็ก ๆ นะครับ คือเราจะได้ประสบการณ์เกี่ยวกับการ เอ่อ ..ทำอาหารโดยไม่ใช้กระทะนะครับ อาจจะใช้พวกใบไม้ หรือว่าหุงข้าวโดยใช้กระบอกไม้ไผ่นะครับ ก็คือการใช้ชีวิตแบบ เอ่อ.. เหมือนเราอยู่ในป่านะครับ เป็นการฝึกเอาตัวรอดขั้นพื้นฐานนะครับ สำหรับเด็ก ๆ แล้วก็ยังไม่ได้ออกไปเข้าค่ายแบบผู้ใหญ่นะครับ ก็ยังแค่พักแรมกันในโรงเรียนนะครับ ถ้าเกิดว่าเราอยู่ชั้นมัธยมเนี่ย เราก็จะได้ออกไปกางเต็นท์ในป่าจริง ๆ นะครับ ในตอนนั้นเนี่ย ผมได้ฝึกการทำอาหารโดยใช้ใบไม้ด้วยนะครับ คือตอนแรกเนี่ย เราต้องไปหาฟืนมาก่อน ก็คือหาเศษไม้ หากิ่งไม้ หาเปลือกไม้นะครับ เอามารวม ๆ กัน แล้วก็จุดไฟนะ เวลาจุดไฟเนี่ย เราต้องใช้ไม้ขีดนะครับ ไม่ต้องเอาหินมาตอกกันนะ อันนั้นมันโบราณเกินไป ใช้ไม้ขีดไฟนะครับ จุดไฟที่กิ่งไม้เล็ก ๆ นั่นแหละ แล้วมันก็จะค่อย ๆ ลุก มากขึ้น ๆ จากนั้นเราก็เอากิ่งไม้ท่อนใหญ่นะครับ มาวาง ทีนี้เราก็จะได้ เอ่อ ..กองไฟนะครับ จากนั้นเนี่ย เวลาทอดไข่นะ เราต้องไปเอาตะแกรง เอาไว้รองใบไม้นะครับ เอามาวางที่กองไฟของเรา แล้วก็เอาใบไม้ใบใหญ่ ๆ นะ ที่มันเอ่อ ..ใบสด ๆ นะครับ ถ้าเอาใบแห้งมาเนี่ย มันจะไหม้นะครับ ต้องใช้ใบสด ๆ ก็เอาใบไม้มาวาง แล้วก็เอาน้ำมันเทนะครับ แล้วก็ตอกไข่ ทอดเลย เวลาที่เราทำเนี่ย จะมีคุณครูคอยประกบตลอดเวลานะครับ เพราะว่าถ้าเกิดให้เด็กทำเองเนี่ย มันอาจจะเกิดอุบัติเหตุได้นะครับ คุณครูก็จะคอยช่วย ช่วยเราก่อไฟนะครับ ช่วยทอดไข่ให้ เพราะว่าตอนนั้นผมก็ทอดไข่ไม่เป็นหรอก แล้วก็เพื่อน ๆ ก็ยังทำอาหารไม่ค่อยเป็นนะครับ เพราะว่ายังเด็กอยู่ พอเราทอดไข่เสร็จแล้ว เราก็มาหุงข้าวนะครับ จริง ๆ เราก็หุงข้าวพร้อม ๆ กับทอดไข่นั่นแหละ เวลาหุงข้าวก็เอาข้าวดิบ ๆ นะครับ ใส่ในกระบอกไม้ไผ่แล้วก็เอาน้ำเติมลงไป จากนั้นก็เอาใบไม้นะครับ ใบไม้สด ๆ เนี่ย เอามาปั้นรวม ๆ กัน แล้วก็อุด อุดฝากระบอกไม้ไผ่อะ ไม่งั้นมันจะหกนะครับ แล้วเราก็เอากระบอกไม้ไผ่นั่นแหละ ยัดลงไปในกองไฟเลย จากนั้นก็รอนะครับ รอไปเรื่อย ๆ อะ เดี๋ยวข้าวมันจะสุกเองนะ ในทีมลูกเสือที่ผมอยู่เนี่ย จะมีทั้งหมดสิบคนนะครับ ซึ่งในสิบคนนี้เนี่ย จะมีหัวหน้าหมู่แล้วก็รองหัวหน้าหมู่ ที่เหลือจะเป็นสมาชิกในทีมนะครับ เป็นลูกทีม ผมได้เป็นรองหัวหน้าหมู่นะครับในตอนนั้น หน้าที่ของรองหัวหน้าหมู่ก็คือ คอยจัดเตรียมสิ่งต่าง ๆ ให้กับลูกทีมนะครับ อย่างเช่นจัดเตรียมกระทะ จัดเตรียมวัตถุดิบในการทำอาหาร ซึ่งลูกทีมจะมีหน้าที่คอยทำอาหารนะครับ ส่วนหัวหน้าหมู่จะคอยกำกับ ดูแล แล้วก็ประสานงานกับคุณครูนะครับ คอย เอ่อ.. ไปบอกคุณครูให้มาช่วย หรือไม่ก็คอยกำกับคุมทีมนะครับ อาหารที่เราทำส่วนใหญ่ มันจะรสชาติพอกินได้นะครับ ก็คือไม่ถึงกับแย่อะ แต่ก็ไม่ถึงกับอร่อยนะ เอ้อ.. ผมลืมบอกไปเลยนะครับว่า ลูกเสือเขาแต่งตัวยังไง ลูกเสือสำรองจะใส่หมวกแก๊ปนะครับ เป็นหมวกแก๊ปสีน้ำเงิน แล้วก็มีรูปเสืออยู่ตรงกลางหมวกแก๊ปนะครับ บางคนจะมีดาวติดด้วย สำหรับคนที่ยศสูง ๆ นะ ถ้าเกิดว่าอยู่ปอหนึ่ง ก็จะไม่มีดาวนะครับ ถ้าปอสอง ปอสาม ก็จะเริ่มมีดาวขึ้นมาละ แล้วก็ใส่ผ้าพันคอนะครับ แล้วก็เอาวอกเกิ้ลรูปเสือมา มา..มาติดผ้าพันคอนะ กางเกงขาสั้นสีน้ำเงินนะครับ